ZÁMER a PODMIENKY priameho nájmu majetku Žilinského samosprávneho kraja

**č. 02/2017/DA**

**Dopravná akadémia, Rosinská cesta 2, 010 08 Žilina** (ďalej len „vyhlasovateľ“) podľa § 9 a ods. 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia a nakladania s majetkom Žilinského samosprávneho kraja (ďalej len „Zásad“) zverejňuje **zámer prenajať časť** svojho dočasne prebytočného majetku **formou priameho nájmu.**

**Predmetom nájmu je:**

**- časť stavby - auto cvičisko** o výmere 790 m2, bez súpisného čísla, postavená na parcele č. 5589/124, nachádzajúca sa v areáli Dopravnej akadémie, Žilina, katastrálne územie Žilina, zapísaná na LV č. 1954.

**Podmienky priameho nájmu:**

1. **Najnižšia ponuková cena za predmet nájmu: 1 200 Eur**/rok prenájmu pozemku.
2. **Doba nájmu:** Určitá, na dobu 1 rok, s možnosťou predĺženia v zmysle Zásad hospodárenia a nakladania s majetkom ŽSK, najviac však na 5 rokov.
3. **Účel nájmu:** praktický výcvik jázd žiakov autoškoly.
4. **Lehota na doručenie** cenových ponúk záujemcov je **do 01.03.2017 do 10,00 hod.** Ponuku treba predložiť na sekretariáte vyhlasovateľa alebo poštou na adresu: Dopravná akadémia, Rosinská cesta 2, 010 08 Žilina tak, aby bola zaevidovaná na sekretariáte vyhlasovateľa do 01.03.2017 do 10,00 hod.
5. **Ponuka uchádzača musí obsahovať:** meno, priezvisko, adresu fyzickej osoby, resp. názov, sídlo a IČO právnickej osoby, zastúpenie, ponúkanú cenu a spôsob jej zaplatenia, účel využitia predmetu nájmu vzhľadom na predmet činnosti, ktorý záujemca bude na predmete nájmu vykonávať.
6. Ponuka musí byť v zalepenej obálke, označenej heslom „**Priamy nájom č.02/2017/DA, NEOTVÁRAŤ“**.
7. Obhliadku miesta nájmu je možné uskutočniť vo vopred dohodnutých termínoch podľa záujmu uchádzačov tak, že uchádzač nahlási svoj záujem o obhliadku predmetu nájmu na tel. čísle: 041/5252021,vedúcej technicko-prevádzkového úseku, Mgr. Márii Hubočanovej.
8. Vyhlasovateľ je oprávnený zmeniť alebo zrušiť podmienky nájmu, odmietnuť všetky predložené ponuky.
9. Každý uchádzač je oprávnený oboznámiť sa s identifikačnými údajmi predmetu nájmu (list vlastníctva, prípadne iné písomnosti a skutočnosti viažúce sa k predmetu nájmu) priamo u kontaktnej osoby: Mgr. Mária Hubočanová, e-mail mhubocanova@doaza.edu.sk . Uchádzač sa podaním svojej ponuky zaväzuje zachovať mlčanlivosť o všetkých skutočnostiach, o ktorých sa dozvie v súvislosti s procesom získania informácií ohľadom nájmu.
10. Vyhodnotenie predložených ponúk sa vykoná na Dopravnej akadémii, Rosinská cesta 2, 010 08 Žilina, komisionálne (najmenej traja členovia). S víťazom predloženej ponuky môže správca majetku so súhlasom predsedu Žilinského samosprávneho kraja uzatvoriť nájomnú zmluvu podľa dohodnutých podmienok.

V Žiline, dňa 08.02.2017

**Za vyhlasovateľa:** Ing. Rudolf Michalec, v. r.

 riaditeľ